Deklarationen (ἀπογραφαί) über ererbten Grundbesitz, gerichtet an die βιβλιοθήκη ἐγκτήσεων von Oxyrhynchus
Material: papyrus
Place: Oxyrhynchites
Categories: Deklaration
Besitz
Erbe
Eid
Ἀγαθῷ Δαίμονι καὶ Πολ βιβλ 
παρὰ  Σαραπᾶτος τοῦ Σαραπᾶτος 
μητρὸς Ταῶτος Φατρέως ἀπὸ Ὀξυρύγχων πόλε
ως. προσαπογράφομαι τὸ κατηντηκὸς εἴς με ἐξ ὀ
νόματος τῆς μητρός μου Ταῶτος Φατρέως 
τοῦ Φατρέως μητρὸς Ἀρσεῖτος Σελεύκου ἀπὸ τῆς 
αὐτῆς πόλεως, τετελευτηκυίης ἀδιαθέτου 
υἱονοὺς ἐξ ἑτέρων τέκνων οὐκ ἐχούσης ἐπʼ ἐ
μοὶ ὄντι πρεσβυτέρῳ καὶ τοῖς ὁμογνησίοις 
μου ἀδελφοῖς Διογᾶτι καὶ Σαραπᾶτι καὶ Διογε
νίδι τοῖς τέσσαρσι  μόνοις τέκνοις καὶ κληρο
νόμοις, μέρη δύο ἀπὸ μερῶν πέντε οὗ εἶχεν 
ἡ μήτηρ ἐν κώμῃ Τακολκείλι ἀπὸ ψειλῶν τό
πων ἐμβαδοῦ βείκου ἑνός · ὅνπερ βεῖκον ἕνα  
ἡ μήτηρ οὐκ ἀπεγράψατο, ἐμέρισεν δʼ αὐτῇ 
τοῦτον ὁ πατὴρ αὐτῆς Φατρῆς Φατρέως τοῦ Ἀ
μύλου μητρὸς Ταύριος ἀπὸ Τακολκείλεως 
ἀπὸ ψειλῶν αὐτοῦ τόπων διὰ τῆς κειμένης 
αὐτῇ πρὸς τὸν πατέρα ἡμῶν Σαραπᾶν Σαρα
πᾶτος τοῦ Πυρῶτος μητρὸς Διογενίδος 
ἀπὸ τῆς αὐτῆς πόλεως τοῦ γάμου συνγραφῆς, 
γεγονυίης διὰ γραφίου ἄνω τοπαρχίας ταῖς 
ἐπαγομέναις τοῦ ἑκκαιδεκάτου ἔτους θεοῦ 
Τραιανοῦ, ἐφʼ ᾗ ἐνθέσμῳ καὶ ἀπεριλύτῳ οὔ
σῃ ἐτελεύτησεν ὁ Φατρῆς οὐδὲν ὑπεναντί
ον ἐπιτελέσας κατὰ τοῦ μερισμοῦ. τὸν δʼ αὐ
τὸν βεῖκον ἕνα  δηλῶ εἶναι, ἀφʼ ὧν ἀπεγράψατο 
ὁ Φατρῆς ὡς Ἁτρῆς Ἁτρέως καὶ παππόθεν 
κατὰ μητέρα Ὥρου τῷ Φαρμοῦθι τοῦ ἐννεα
καιδεκάτου ἔτους θεοῦ Ἁδριανοῦ πρότε
ρον Σαρᾶτος Θώνιος τοῦ Φατρέως τοῦ καὶ Ἀμύ
λου ἀπὸ Τακολκείλεως βείκων δύο , ὡς ἡ ἀπογρα
φὴ αὐτοῦ περιέχει. καὶ ὀμνύω αὐτοκράτορα 
Καίσαρα Τῖτον Αἴλιον Ἁδριανὸν Ἀντωνῖνον 
σεβαστὸν εὐσεβῆ ἀληθῆ εἶναι τὰ προγε
γραμμένα.  ια Αὐτοκράτορος Καίσαρος 
Τίτου Αἰλίου Ἁδριανοῦ Ἀντωνείνου 
σεβαστοῦ εὐσεβοῦς μηνὸς Ἁδριανοῦ ε.